Meer as 1 500 in KZN van kiesersrol verwyder | Maroela Media
Pansy Tlakula, voorsitter van die OVK, het Woensdag in Durban gesê die moontlikheid dat daar bedrog met kiesers se registrasie plaasgevind het, het hulle genoop om dié stap te doen en die polisie is gevra om die saak te ondersoek.
'n Tussentydse verkiesing van wyk 22 van die Abaqulusi-munisipaliteit, wat die dorp Vryheid insluit, was geskeduleer vir 24 April. Die verkiesing is egter uitgestel nadat beweringe aan die lig gekom het dat duisende mense wat vir die verkiesing geregistreer het, nie daar bly nie.